
NOLIKUMS

13. LĪGU UN JĀŅU ATKLĀTAJAM VIEGLATLĒTIKAS ČEMPIONĀTAM
             1. Mērķis 
1.1. Popularizēt un attīstīt vieglatlētiku Latgalē.

1.2. Stiprināt draudzības saites vieglatlētikas veterānu vidū.

1.3. Veicināt labāku sagatavotību valsts un starptautiskām sacensībām.

2. Vieta un laiks
2.1. Sacensības notiks 2019. gada 23. jūnijā plkst. 10.00 Jēkabpils sporta stadionā, Brīvības ielā 289, Jēkabpilī.
3. Sacensību vadība

3.1. Sacensības vada rīcības komiteja:

· Līvānu novada domes priekšsēdētājs – Andris Vaivods, tālr. 29230840;
· Preiļu novada domes priekšsēdētāja – Maruta Plivda, tālr. 29396610;
· Preiļu novada Bērnu un jauniešu sporta skolas direktors – Edgars Vaivods, tālr. 26179015;                     
· Līvānu novada Multifunkcionālā jaunatnes iniciatīvu centra “Kvartāls” vadītājas vietniece – Mārīte Vilcāne, tālr. 29537229;
· Preiļu novada domes pasākumu organizators – Leonīds Valdonis, tālr. 29556446;
· Sacensību galvenais tiesnesis – Vjačeslavs Grigorjevs, tālr. 26164073;
· Sacensību galvenais sekretārs – Māris Grigalis, tālr. 27837103.
4. Dalībnieki

4.1. Sacensībās piedalās vieglatlēti vecumā no 30 gadiem (1989. g. dz. un vecākas sievietes) un 35 gadiem (1984. g. dz. un vecāki vīrieši). Sacensības ir individuālas.

4.2. Katrs dalībnieks drīkst piedalīties ne vairāk kā trīs disciplīnās.

4.3. Piesakoties sacensībām, dalībnieki apliecina, ka neiebilst sacensību laikā organizatoru uzņemto fotogrāfiju izmantošanai sacensību publiskajos materiālos.

4.4. Dalībnieki sacensību laikā personīgi atbild par savu veselības stāvokli un tā atbilstību izvēlētajai fiziskajai slodzei.

5. Programma

DĀMAS – 100 m, 400 m, 1500 m, augstlēkšana, tāllēkšana, lode, šķēps, disks, 3000 m soļošana.
KUNGI – 100 m, 400 m, 1500 m, 5000 m, augstlēkšana, tāllēkšana, lode, šķēps, disks, 3000 m soļošana.
6. Vecuma grupas

Dāmas: 1. vec. gr. 30-34 g., 2. vec. gr. no 35-39 g., 3. vec. gr. no 40-44 g., 4. vec. gr. no 45-49 g., 5. vec. gr. no 50-54 g., 6. vec. gr. no 55-59 g., 7. vec. gr. no 60-64 g., 8. vec. gr. no 65-69 g.,  9. vec. gr. no 70-74 g. un tā tālāk.
Kungi: 1. vec. gr. no 35-39 g., 2. vec. gr. no 40-44 g., 3. vec. gr. no 45-49 g., 4. vec. gr. no 50-54 g., 5. vec. gr. no 55-59 g., 6. vec. gr. no 60-64 g., 7. vec. gr. no 65-69 g.,  8. vec. gr. no 70-74 g., 9. vec. gr. no 75-79 g. un tā tālāk.
7. Pieteikumi

7.1. Pieteikšanās internetā www.lvva.lv vai rakstot uz e-pastu marite.vilcane@livani.lv ne vēlāk kā 3 (trīs) dienas pirms sacensībām (20. jūnijs). Pieteikumā obligāti jānorāda pilnus dzimšanas datus.

8. Sarīkošanas kārtība

8.1. Sacensības tiek rīkotas pēc starptautiskiem vieglatlētikas veterānu sacensību noteikumiem.

9. Apbalvošana

9.1. Katrā vieglatlētikas disciplīnā uzvarētājus nosaka pēc veterānu koeficientu tabulām un apbalvo ar krekliņiem un Jāņu sieru. 

9.2. Līgas un Jāņi tiks īpaši sumināti.

10. Uzņemšanas noteikumi

10.1.Visus izdevumus, kas saistīti ar piedalīšanos sacensībās, sedz paši dalībnieki vai komandējošā organizācija.

10.2. Izdevumus, kas saistīti ar sacensību sarīkošanu un dalībnieku apbalvošanu, sedz Līvānu un Preiļu novadu pašvaldības.

10.3. Dalības maksa sacensībās – 3,00 EUR no dalībnieka.

